# Agatoclea

### De Viquipèdia

Agatoclea fou l’amant del rei egipci Ptolomeu IV Filopator (221 aC-204 aC) i germana del seu ministre Agàtocles.

Eren fills de la ambiciosa Oenant que els va presentar al rei. Agàtocles i la seva germana exerciren sobre el rei força influencia i Ptolomeu va fer matar a la seva dona i germana Arsinoe Eurídice i llavors Agatoclea va esdevenir amistançada del rei.

A la mort del rei el 205 aC Agàtocles, Agatoclea i els seus còmplices van amagar la noticia per tenir temps d’apoderar-se del tresor reial i van conspirar per col·locar a Agàtocles al tron, però amb col·laboració amb Sosíbios, tutor del jove Ptolomeu V Epifanes van decidir de col·locar aquest al tron el 204 aC, i el nou rei va quedar sota la tutela d'Agatoclea.

Aviat els macedonis i egipcis d'Alexandria es van revoltar sota la direcció de Tlepòlemos; el palau reial fou rodejat pels rebels una nit, fins que hi van entrar. Agàtocles i Agatoclea van implorar per les seves vides però en debades. Agàtocles fou mort pels seus propis companys per evitar-li una mort mes cruel; i Agatoclea, junt amb les seves germanes i la mare, es van refugiar a un temple però foren mortes per les turbes. Tots els que havien tingut alguna part en la mort d'Eurídice foren executats.

Un altra Agatoclea, nascuda a Acarnània, que era filla d'Aristòmenes, també va tenir molt de poder a Egipte en un altre moment.

Obtingut de "http://ca.wikipedia.org../../../a/g/a/Agatoclea.html"

Categoria: Ptolemeus

##### Views

- Article
- Discussió
- Revisió actual

##### Cerca